Amazoninė viktorija

Amazòninė viktòrija (, sin. Victoria regia, ) – lūgninių (Nymphaeaceae) šeimos, viktorijų (Victoria) genties vandens augalas. Paplitęs Pietų Amerikoje, Amazonijos srityje.

Augalas yra hidrofitas, šaknimis įsitvirtinęs vandens telkinio dugne, o stiebas (iki 7–8 m ilgio) šaknis jungia su lapais. Lapai užauga virš 2,5 m skersmens (2002 m. žinomi 2,65 m skermens Victoria x ‘Longwood Hybrid’ hibridinės rūšies užaugę lapai) ir plūduriuoja vandens paviršiuje, kraštai sudaro statmeną briauną (6 cm aukščio). Masyvūs lapai gali išlaikyti net 45 kg svorį. Per kiekvieną sezoną vienas augalas užaugina 40–50 lapų. Žiedai apie 30 cm skersmens baltos spalvos, vėliau tampa rausvi.

Atrasta 1801 m. lėtame Amazonės intake. Vienas pirmųjų amazonines viktorijas 1816 m. aprašė vokiečių keliautojas Thaddäus Haenke. Vėliau augalas pavadintas Anglijos karalienės Viktorijos garbei, pradėtas auginti Europos karališkuose soduose.


 Nuorodos 
 Amazoninės viktorijos oficialus lotyniškas pavadinimas ir sinonimai 'theplantlist.org' svetainėje  (Anglų k.)
 Plačiau apie amazonines viktorijas 'virtualherbarium.org' svetainėje  (Anglų k.)
 Papildomai apie amazonines viktorijas 'livingrainforest.org' svetainėje (Anglų k.)
 Papildomai apie amazonines viktorijas kew.org svetainėje  (Anglų k.)

Kategorija:Lūgniniai